|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Programa mjera poticanja razvoja poduzetništva na području Grada Koprivnice | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za financije, poticanje poduzetništva i komunalno gospodarstvo | |
| Cilj i glavne teme savjetovanja | U svibnju 2015. godine, Gradsko vijeće usvojilo je Strategiju razvoja Grada Koprivnice za razdoblje 2015.–2020. u kojoj su u sklopu Prioriteta 1 - odnosno pametnog rasta navedeni pravci daljnjeg razvoja gospodarstva, poglavito u segmentu malog i srednjeg poduzetništva. Pritom se ne očekuje samo rezultat u vidu poboljšanja poslovanja već u vidu unaprjeđenja tehnologija i tipova upravljanja korištenih u proizvodnji i poslovanju. Naglasak je stavljen na razvoj novih znanja i tehnologija, razvoj poduzetničkih znanja putem svih oblika obrazovanja, daljnji razvoj poduzetničkih potpornih institucija i mjera potpora, a sve u cilju jačanja konkurentnosti gospodarstva.  Vodeći se novim nacionalnim strateškim dokumentima iz područja razvoja poduzetništva i propisima o potporama, a poglavito novim strateškim dokumentima razvoja grada Koprivnice, predlaže se Nacrt Programa mjera poticanja razvoja poduzetništva na području Grada, koji je prilagođen kako zahtjevima poduzetnika tako i navedenim strateškim opredjeljenjima.  Člancima Programa određuju se svrha, ciljevi, korisnici, kao i pravni okvir po kojem će se provoditi mjere koje predstavljaju potporu male vrijednosti.  Za napomenuti je da primjena navedenog pravnog okvira znači ograničenja gornje granice za dodjelu *de minimis* potpore "jednom poduzetniku" u trogodišnjem razdoblju (200.000 EUR-a, odnosno 100.000 EUR-a za prijevoznike u cestovnom prometu) te isključenje dodjele za poduzetnike u sektoru primarne proizvodnje poljoprivrednih proizvoda, ribarstva i akvakulture te potpore za izvoz i potpore koje se uvjetuju uporabom domaćih proizvoda umjesto uvoznih.  Nepovratne subvencije dodjeljuju se sukladno pravilima sadržanim u Uredbi Komisije EU br. 1407/2013 od 18. prosinca 2013. o primjeni članaka 107. i 108. Ugovora o funkcioniranju EU na *de minimis*potpore (Službeni list Europske unije L 352/1).  Osiguravanjem nepovratnih subvencija u Programu mjera poticanja razvoja poduzetništva na području Grada Koprivnice, provode se mjere s ciljem jačanja konkurentnog nastupa poduzetnika na tržištu, boljeg informiranja u poduzetništvu, poboljšanje uvjeta raspoloživosti financijskih resursa i korištenje EU sredstava, korištenja poduzetničke prostorne i informativne infrastrukture za realizaciju poduzetničkih poduhvata, podizanje razine poduzetničke kulture te rješavanje društvenih problema primjenom poduzetničkih načela.  Subjekti malog gospodarstva (poduzetnici i obrtnici) utvrđeni Zakonom o poticanju razvoja malog gospodarstva ("Narodne novine" broj 29/02, 63/07, 53/12, 56/13), koji su u cijelosti u privatnom vlasništvu i čije je sjedište na području Grada Koprivnice, uz izuzetak posebno naveden u mjeri Subvencioniranje kamatne stope za financiranje projekata iz natječaja “Kreditom do uspjeha 2014.“, gdje je bitno mjesto investiranja a ne sjedište trgovačkog društva.  Nepovratne subvencije dodjeljuju se za:   * Subvencioniranje izrade marketinških planova i/ili istraživanja tržišta * Subvencioniranje troškova implementacije industrijskog i grafičkog dizajna * Subvencioniranje inicijalnih troškova pokretanja gospodarske aktivnosti poduzetnika početnika * Subvencioniranje troškova izrade projektnih prijedloga za sufinanciranje iz fondova Europske Unije * Sufinanciranje razvoja komercijalizacije inovativnog proizvoda ili usluga * Sufinanciranje razvoja tradicijskih, odnosno umjetničkih obrta * Subvencioniranje kamatne stope za finaciranje projekata iz natječaja “Kreditom do uspjeha 2014.”   Temeljem ovog Programa raspisuje se Javni poziv kojim će se utvrditi između ostalog koji subjekti mogu konkurirati odnosno koji neće moći konkurirati za nepovratne subvencije.  Nepovratne subvencije se neće dodijeliti gospodarskim subjektima:   * nad kojima je otvoren stečajni postupak ili predstečajna nagodba, koji se nalaze u postupku likvidacije te onima koji su obustavili poslovnu djelatnost, * koji imaju dospjeli dug s osnova poreza i doprinosa za mirovinsko i zdravstveno osiguranje, osim ako im je sukladno posebnim propisima, odobrena odgoda plaćanja navedenih obveza, * koji imaju dospjeli, nepodmireni dug s bilo koje osnove prema Gradu Koprivnici. | |
| Mjesec stvaranja dokumenta | travanj 2016. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je petnaest dana te je bilo otvoreno od 29. travnja do 14. svibnja 2016. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:   1. svibnja 2016. |